ཡང་།ཞང་བོད་ལོ་རྒྱུས་ཏི་སེའི་འོད།དུ།ཞང་ཞུང་གི་མི་རྒྱུད་ནང་ནས་མཆེད་པའི་རུས་ཆེན་གྱི་གཙོ་བོ་ནི་བསེ་ཁྱུང་སྦྲ་ཞེས་གྲགས་པ་དེ་ཡིན་ལ།ཞེས་དང་།ཡང་དེར།ཞང་ཞུང་ཞེས་པ་རུས་རྒྱུད་ལ་གོ་བའི་སྐབས་མིའུ་གདུང་དྲུག་ནང་གི་གཉིས་པ་སྦྲ་རིགས་ཡིན་པར་ཞང་ཞུང་ལ་ཡུན་རིང་ཞིབ་འཇུག་བྱེད་མཁན་མང་པོས་བཤད་ཅིང་།ཞེས་སོགས་མང་དུ་འཁོད་འདུག་པ་རྣམས་ཀྱི་དགོངས་དོན་དག་ལ་བསམ་གཞིག་བྱེད་སྐབས།ཞང་ཞུང་ནི་བོད་མིའུ་གདུང་དྲུག་གི་རུས་རྒྱུད་བསྙོན་མེད་ཅིག་ཏུ་ངེས་པ་རྙེད་པས་ན།བོད་ཁུངས་ཞང་ཞུང་མ་ཡིན་པར་ཞང་ཞུང་བོད་ཁུངས་ཡིན་ལུགས་ཀྱི་ངེས་ཤེས་གསལ་པོ་འདྲོངས་ཡོང་བར་འདོད།